Deputatul PSD, Lucian Lungoci, a comentat în emisiunea News Pass, moderată de Laura Chiriac, pe B1 TV, subiectul referitor la creșterea salariilor din învățământ cu doar 13%.
Anton Hadăr, reprezentantul sindicatelor din domeniul învățământului, spune că nu așa s-a înțeles cu Guvernul, nu pentru o creștere cu doar 13 % de la 1 ianuarie.
"Evident că nu așa s-au înțeles și este o întreagă nebunie. Și noi am aflat tot din presă, pentru că în presă a apărut această informație ieșită de la Ministerul de Finanțe, e o propunere care aparține Ministerului de Finanțe Publice. Nu a fost discutată nici în coaliție și cu atât mai mult în Guvern. Nu s-a luat nicio decizie politică asupra unei astfel de propuneri.
Ministrul liberal al Finanțelor, Marcel Boloș, ar trebui să prezinte acest proiect, să explice, în primul rând, în coaliție, în Guvern și public în fața oamenilor, și după aceea să ne putem pronunța cu toții, dar este o întreagă nebunie, ceea ce se scrie acolo, ce am citit și eu în presă.
Avem o problemă, într-adevăr, și pe mine m-ar durea să aflu să să fi fost o discuție în cadrul partidului. Eu sper, totuși, că este doar o idee a domnului ministru și că nu este discutată cu ceilalți liberali, cu conducerea Partidului Național Liberal".